રાજકોટ, તા. ૧૩ : રીસાઈ ગયેલા મેઘરાજા સૌરાષ્ટ્ર-ગુજરાતની ધરતીને ફરી ભીંજવવા આવે તેવા ઉજળા સંજોગો બની રહ્યા છે. બંગાળની ખાડીની સિસ્ટમ્સ મજબૂત બની વેલમાર્ક લોપ્રેશરમાં પરિવર્તિત થઈ રહી છે. તો ચોમાસુધરી પણ આવતા ત્રણેક દિવસમાં ફરી નોર્મલ તરફ આવી જશે. જેથી હાલના અનુમાન મુજબ તા.૧૬ થી ૧૯ દરમિયાન સૌરાષ્ટ્ર-કચ્છ-ગુજરાતમાં વરસાદના ઉજળા સંજોગો થયા હોવાનું વેધરએનાલીસ્ટ શ્રી અશોકભાઈ પટેલે જણાવ્યું છે.